Diari Oficial de la Generalitat Valenciana


Sumari del DOGV 5954, del 13-02-2009 (2009/1385)

RESOLUCIÓ de 30 de gener de 2009, de la Secretaria Autonòmica de Justícia, de la Conselleria de Justícia y Administracions Públiques, por la que es resol inscriure la baixa en el Registre de Fundacions de la Comunitat Valenciana de la Fundació Giner.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5954

Data del DOGV
:   13-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1385


Data del document
:   30-01-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * cessament d'activitat
    * fundació
    * registre de documents

RESOLUCIÓ de 30 de gener de 2009, de la Secretaria Autonòmica de Justícia, de la Conselleria de Justícia y Administracions Públiques, por la que es resol inscriure la baixa en el Registre de Fundacions de la Comunitat Valenciana de la Fundació Giner. [2009/1385]  
Vist l'expedient de baixa d'inscripció registral de la Fundació Giner, resulten els següents,  
Fets  
Primer. La Fundació es va classificar, mitjançant una Resolució del Ministeri d'Instrucció Pública i Belles Arts, de data 13 de febrer de 1931, amb el número 021-V.  
Segon. En data 28 de febrer de 2007, el Jutjat de Primera Instància número 20 de València, va dictar sentència d'extinció de la Fundació Giner, per concórrer causa legal per a això, i en concret la impossibilitat de realització del fi fundacional, per la qual cosa s'estimava la sol·licitud d'extinció realitzada per la Generalitat Valenciana.  
Que mitjançant una Resolució de la consellera de Justícia i Administracions Públiques, de data 24 d'octubre de 2008, es va ratificar l'acord d'extinció i liquidació acordat per la Comissió del Protectorat, reunida en data 12 de setembre de 2008, i es va informar favorablement que el destinatari dels béns i drets resultants, de la liquidació de la Fundació Giner, siga la Fundació de la Comunitat Valenciana Maria de los Ángeles Suárez Calderón, per a destinar-los als fins de la Fundació.  
Tercer. Una vegada acreditat el lliurament del romanent de la liquidació a la Fundació Maria de los Ángeles Suárez Calderón, procedeix la baixa registral al Registre de Fundacions de la Comunitat Valenciana.   
Fonaments de dret  
Primer. L'article 13 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, com també l'article 1 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències a la Secretaria Autonòmica de Justícia (DOCV de 21 de novembre de 2007, núm. 5644).  
Quart. L'extinció i els tràmits de liquidació de la Fundació Giner s'han inscrit al Registre, per la qual cosa resulta procedent donar-la de baixa al Registre de Fundacions de la Comunitat Valenciana.   
Vistos els preceptes legals citats i la resta de generals de pertinent aplicació, resolc:  
Inscriure la baixa al Registre de Fundacions de la Comunitat Valenciana de la Fundació Giner.  
Notifiqueu la present resolució, que és definitiva en via administrativa, amb l'advertència que en contra podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació, d'acord amb el que estableix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici de poder interposar, si fa al cas, recurs de reposició potestatiu, en el termini d'un mes, davant de la consellera de Justícia i Administracions Públiques, així com qualsevol altre recurs que s'estime procedent.  
València, 30 de gener de 2009.- La secretària autonòmica de Justícia: Patricia Montagud Alario.